Priekšlikums Eiropas Parlamenta un Padomes regula ar ko groza Padomes Regulu (EEK) Nr. 3922/91 par tehnisko prasību un administratīvo procedūru saskaņošanu civilās aviācijas jomā /* COM/2006/0645 galīgā redakcija - COD 2006/0209*/





[pic] | EIROPAS KOPIENU KOMISIJA | Briselē, 24.10.2006 COM(2006) 645 galīgā redakcija 2006/0209 (COD) Priekšlikums EIROPAS PARLAMENTA UN PADOMES REGULA ar ko groza Padomes Regulu (EEK) Nr. 3922/91 par tehnisko prasību un administratīvo procedūru saskaņošanu civilās aviācijas jomā (iesniegusi Komisija) PASKAIDROJUMA RAKSTS - Mērķis Šā Komisijas priekšlikuma mērķis ir grozīt Padomes Regulu (EEK) Nr. 3922/91 par tehnisko prasību un administratīvo procedūru saskaņošanu civilās aviācijas jomā[1], lai panāktu regulas atbilstību Padomes 1999. gada 28. jūnija Lēmumam 1999/468/EK, ar ko nosaka Komisijai piešķirto ieviešanas pilnvaru īstenošanas kārtību[2], un kurā jaunākie grozījumi izdarīti ar Padomes 2006. gada 17. jūlija Lēmumu 2006/512/EK[3]. - Konteksts Ar Lēmumu 2006/512/EK tika ieviesta jauna ieviešanas pilnvaru īstenošanas kārtība – regulatīvā kontroles procedūra. Turpmāk regulatīvās kontroles procedūras jāizmanto attiecībā uz vispārējiem pasākumiem, kuru mērķis ir grozīt nebūtiskus elementus pamataktā, kas pieņemts saskaņā ar Līguma 251. pantā noteikto procedūru, tostarp svītrot dažus šādus elementus vai papildināt aktu, iekļaujot jaunus nebūtiskus elementus. Jo īpaši šī jaunā regulatīvā procedūra ir jāpiemēro atceļot, grozot vai aizstājot pamatakta pielikumus, vai pielāgojot tos zinātnes un tehnikas progresam. Bet parastā regulatīvā procedūra ir jāpiemēro gadījumos, kad Komisija dalībvalstij piešķir atkāpi no pamatakta vai tā pielikumu noteikumu piemērošanas. Tā kā šo lēmumu piemēro no 2006. gada 23. jūlija, dienas, kad tas stājas spēkā, ir jāpielāgo visi tiesību akti, kuros ietverta regulatīvā procedūra. - Saturs Regulas (EK) Nr. 3922/91 8. panta 1., 3. un 4. punkts, kā arī 11. pants pilnvaro Komisiju ar regulatīvās procedūras palīdzību atcelt, grozīt vai pielāgot III pielikuma kopējos standartus. Tāpēc šī regula ir jāgroza, lai paredzētu šo īstenošanas pasākumu pieņemšanu, izmantojot jauno regulatīvo kontroles procedūru. Ja steidzamības dēļ nevar ievērot regulatīvajā kontroles procedūrā noteiktos laika ierobežojumus, Lēmumā 2006/512/EK ir noteikts, ka Komisija var piemērot steidzamo procedūru, kas paredzēta minētā lēmuma 5.a panta 6. punktā. Šī steidzamā procedūra, kura jo īpaši dod iespēju nekavējoties īstenot pasākumus, kas atbilst kompetentās komitejas atzinumam, ir īpaši vajadzīga noteiktu pasākumu pieņemšanai, līdzko tas attiecas uz pietiekoša gaisa drošības līmeņa uzturēšanu. Tādējādi šo procedūru ierosina kā alternatīvu 8. panta 1. punkta pēdējai daļai un 11. panta 1. punktam. Ņemot vērā to, ka ir steidzami jāsāk to jauno komitoloģijas noteikumu pielāgošana, kas attiecas uz aktiem, kas ir likumdošanas procedūras beigu stadijā, šī Parlamenta un Padomes regula ir jāpieņem līdz 2006. gada beigām. - Juridiskais pamats EK Līguma 80. panta 2. punkts. - Subsidiaritātes princips Priekšlikums ir Kopienas ekskluzīvā kompetencē. Tāpēc subsidiaritātes principu nepiemēro. - Proporcionalitātes princips Priekšlikums ir saskaņā ar proporcionalitātes principu, ciktāl tas aprobežojas tikai ar tiem grozījumiem, kas vajadzīgi, lai Regulu (EK) Nr. 3922/91 pielāgotu Lēmumam 2006/512/EK. - Juridisko instrumentu izvēle Ierosinātais juridiskais instruments ir regula. Tas ir vienīgais piemērotais juridiskais instruments, jo šis priekšlikums attiecas uz spēkā esošas regulas grozījumiem. - Ietekme uz budžetu Priekšlikums neietekmē Kopienas budžetu. 2006/0209 (COD) Priekšlikums EIROPAS PARLAMENTA UN PADOMES REGULA ar ko groza Padomes Regulu (EEK) Nr. 3922/91 par tehnisko prasību un administratīvo procedūru saskaņošanu civilās aviācijas jomā EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 80. panta 2. punktu, ņemot vērā Komisijas priekšlikumu[4], ņemot vērā Eiropas Ekonomikas un sociālo lietu komitejas atzinumu[5], ņemot vērā Reģionu komitejas atzinumu[6], saskaņā ar EK Līguma 251. pantā noteikto procedūru[7], tā kā: (1) Regulas (EEK) Nr. 3922/91[8] III pielikumā ir paredzēti kopējie drošības standarti, kas piemērojami gaisa kuģu ekspluatēšanai un apkopei, kā arī attiecībā uz šajos uzdevumos iesaistītajām personām un organizācijām. Šie saskaņotie drošības standarti ir jāpiemēro attiecībā uz visiem gaisa kuģiem, kurus ekspluatē Kopienas uzņēmēji, neatkarīgi no tā, vai tie ir reģistrēti dalībvalstī vai trešā valstī. (2) Minētās regulas 8. un 11. punktā noteiktas Komisijas pilnvaras pielāgot vai papildināt III pielikuma kopējos standartus vai atbrīvot dalībvalsti no to piemērošanas saskaņā ar Padomes 1999. gada 28. jūnija Lēmumu 1999/468/EK, ar kuru nosaka Komisijai piešķirto ieviešanas pilnvaru īstenošanas kārtību[9]. (3) Lēmums 1999/468/EK ir grozīts ar Lēmumu 2006/512/EK, kas ieviesa regulatīvās kontroles procedūras, kuras jāizmanto attiecībā uz vispārējiem pasākumiem, kuru mērķis ir grozīt nebūtiskus elementus pamataktā, kas pieņemts saskaņā ar Līguma 251. pantā noteikto procedūru, tostarp svītrot dažus šādus elementus vai papildināt aktu, iekļaujot jaunus nebūtiskus elementus. (4) Tāpēc regulatīvā kontroles procedūra jāpiemēro attiecībā uz vispārējiem pasākumiem, kuri paredzēti, lai grozītu nebūtiskus Regulas (EK) Nr. 3922/91 elementus. (5) Ja steidzamības dēļ, kas attiecas uz pietiekoša gaisa drošības līmeņa uzturēšanu, nevar ievērot regulatīvajā kontroles procedūrā noteiktos laika ierobežojumus, Komisijai jāatļauj piemērot steidzamo procedūru, kas paredzēta Lēmuma 1999/468/EK 5.a panta 6. punktā. (6) Attiecīgi ir jāgroza Regula (EK) Nr. 3922/91, IR PIEŅĒMUSI ŠO REGULU. 1. pants Regulu (EEK) Nr. 3922/91 groza šādi. 1) Regulas 8. pantu groza šādi: a) Minētā panta 3. punkta ceturto daļu aizstāj šādu: „Šādā gadījumā Komisija paziņo savu lēmumu visām dalībvalstīm, kam ir tiesības piemērot šo pasākumu. Regulas III pielikuma attiecīgos noteikumus saskaņā ar 11. pantu arī var grozīt tā, lai atspoguļotu šos pasākumus.” b) Minētā panta 4. punkta ceturto daļu aizstāj šādu: „Šādā gadījumā Komisija paziņo savu lēmumu visām dalībvalstīm, kam ir tiesības piemērot šo pasākumu. Regulas III pielikuma attiecīgos noteikumus saskaņā ar 11. pantu arī var grozīt tā, lai atspoguļotu šos pasākumus.” 2) Regulas 11. pantu groza šādi: a) Minētā panta 1. punktu aizstāj ar šādu: „Saskaņā ar 12. panta 3. punktā noteikto regulatīvo kontroles procedūru Komisija veic zinātnes un tehnikas progresa radītos grozījumus III pielikumā uzskaitītajās kopējās tehniskajās prasībās un administratīvajās procedūrās. Neatliekamas steidzamības gadījumā Komisija var piemērot 12. panta 4. punktā minēto steidzamo procedūru”. b) Minētā panta 2. punktā vārdkopu „12. pantā” aizstāj ar vārdkopu „12. panta 3. punktā”. 3) Regulas 12. pantu aizstāj ar šo: „12. pants 1. Komisijai palīdz Aviācijas drošības komiteja, turpmāk tekstā – „komiteja”. 2. Ja ir atsauce uz šo punktu, piemēro Lēmuma 1999/468/EK 5. un 7. pantu, ievērojot minētā lēmuma 8. panta noteikumus. Lēmuma 1999/468/EK 5. panta 6. punktā paredzētais periods ir trīs mēneši. 3. Ja ir atsauce uz šo punktu, piemēro Lēmuma 1999/468/EK 5.a panta 1. līdz 4. punktu un 7. pantu, ievērojot minētā lēmuma 8. panta noteikumus. 4. Ja ir atsauce uz šo punktu, piemēro Lēmuma 1999/468/EK 5.a panta 1., 2. un 6. punktu un 7. pantu, ievērojot minētā lēmuma 8. panta noteikumus.” 2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, Eiropas Parlamenta vārdā — Padomes vārdā – priekšsēdētājs priekšsēdētājs [1] OV L 373, 31.12.1991., 4. lpp. Regulā jaunākie grozījumi izdarīti ar Regulu (EK) Nr. …/2006 (OV L […], […].[…].2006., […] lpp.). [2] OV L 184, 17.7.1999., 23. lpp. [3] OV L 200, 22.7.2006., 11. lpp. [4] OV C […], […], […]. lpp. [5] OV C […], […], […]. lpp. [6] OV C […], […], […]. lpp. [7] OV C […], […], […]. lpp. [8] OV L 373, 31.12.1991., 4. lpp. Regulā jaunākie grozījumi izdarīti ar Regulu (EK) Nr. …/2006 (OV L …, […].[…].2006., […]. lpp.). [9] OV L 184, 17.7.1999., 23. lpp. Lēmumā grozījumi izdarīti ar Lēmumu 2006/512/EK (OV L 200, 22.7.2006., 11. lpp.).